hotchpotch/miracl-hf-unified huggingface dataset:
กรมหมื่นเทพพิพิธ
กรมหมื่นเทพพิพิธ พระนามเดิมคือ "พระองค์เจ้าแขก" พระราชโอรสในสมเด็จพระเจ้าอยู่หัวบรมโกศ ผนวชในรัชสมัยสมเด็จพระเจ้าเอกทัศ ต่อมามีความผิดฐานคิดกบฏ จึงถูกเนรเทศออกไปอยู่ที่ลังกา และ เมื่อพระเจ้ามังระส่งกองทัพมาตีกรุงศรีอยุธยา กรมหมื่นเทพพิพิธได้ทราบว่าพม่าทำการปิดล้อมกรุงศรีอยุธยา จึงได้เดินทางกลับไทย เกลี้ยกล่อมผู้คนทางหัวเมืองชายทะเลภาคตะวันออกเพื่อจะเข้ากู้กรุงศรีฯ แต่ไม่สำเร็จ จึงหนีไปเกลี้ยกล่อม พระยานครราชสีมา เจ้าเมืองนครราชสีมาให้เข้าร่วมช่วยกอบกู้กรุงศรีฯ แต่พระยานครราชสีมาไม่ยอม จึงทำการเกลี้ยกล่อมชาวบ้านบริเวณนั้นให้เข้าร่วมเป็นพวกของพระองค์ และให้ หม่อมเจ้าประยง พระโอรส กับ หลวงมหาพิชัย นำไพร่พลไปลอบสังหารพระยานครราชสีมา และยึดเมืองได้ในที่สุด
ต่อมา หลวงแพ่ง น้องพระยานครราชสีมาได้ไปเกณฑ์พลจากเมืองพิมาย เพื่อไปตีเมืองนครราชสีมาเอาเมืองคืน ปรากฏว่ารบชนะ จึงจับกรมหมื่นเทพพิพิธได้ หลวงแพ่งต้องการที่จะประหารชีวิตกรมหมื่นเทพพิพิธเสีย แต่เจ้าพิมายมีความสงสารจึงขอชีวิตไว้ และขอนำกรมหมื่นเทพพิพิธไปคุมไว้ที่เมืองพิมาย แต่เจ้าพิมายจงรักภักดีต่อเจ้ากรุงศรีอยุธยามาก จึงยกกรมหมื่นเทพพิพิธขึ้นเป็นเจ้าแผ่นดินเมืองพิมาย สถาปนาเมืองพิมายเป็นราชธานีต่อจากกรุงศรีอยุธยา ส่วนเจ้าพิมายนั้นนั้นได้ถูกแต่งตั้งให้เป็น เจ้าพระยาศรีสุริยวงศ์ ผู้สำเร็จราชการบ้านเมืองทั้งหมด หลังจากนั้น เจ้าพระยาศรีสุริยวงศ์ก็ได้สังหารหลวงแพ่ง แล้วยึดเมืองนครราชสีมา และ หัวเมืองน้อยใหญ่ทั้งปวงมารวมกับพิมายทั้งหมด เมืองพิมายมีอาณาเขตตั้งแต่แขวงหัวเมืองตะวันออกฝ่ายดอน ไปจนถึงแดนกรุงศรีสัตนาคนหุตและกรุงกัมพูชาธิบดี ฝ่ายใต้ลงมาถึงเมืองสระบุรีตลอดลำน้ำแควป่าสัก
ภายหลังสมเด็จพระเจ้ากรุงธนบุรีทรงสถาปนา กรุงธนบุรี พระองค์ทรงมีบัญชาให้ พระราชวรินทร์ (ทองด้วง) และ พระมหามนตรี (บุญมา) ยกทัพมาตีชุมนุมของกรมหมื่นเทพพิพิธ กองทัพพิมายของกรมหมื่นเทพพิพิธมิอาจต่อสู้ได้ พระองค์จึงพาครอบครัวหนีไปเมืองเวียงจันทน์ แต่ถูก ขุนชนะ กรมการเมืองนครราชสีมาตามจับตัวได้ทัน จึงนำตัวมาถวายพระเจ้ากรุงธนบุรี ในภายแรกพระเจ้ากรุงธนบุรีทรงไม่ปรารถนาจะสำเร็จโทษ แต่กรมหมื่นเทพพิพิธไม่ยอมสวามิภักดิ์ต่อพระองค์ พระองค์จึงจำต้องสำเร็จโทษกรมหมื่นเทพพิพิธ
อพอลโลบาร์แบรินี
อพอลโลบาร์แบรินี () เป็นประติมากรรมโรมันของเทพอพอลโลของคริสต์ศตวรรษที่ 1 และ 2 ที่อาจจะเป็นงานก็อปปีจากประติมากรรมอพอลโลซิธาโรดัสที่อาจจะแกะสลักโดยสโคพาส และอาจจะมาจากเทวสถานอพอลโลที่รามนัสที่อัตติคา อพอลโลบาร์แบรินีเป็นประติมากรรมที่ตั้งอยู่ภายในเทวสถานอพอลโลพาลาทินัสในกรุงโรม
ชื่อ “อพอลโลบาร์แบรินี” ตั้งตามชื่อผู้เป็นเจ้าของซึ่งคือตระกูลบาร์แบรินี ผู้ซื้องานชิ้นนี้ ในปัจจุบันตั้งแสดงอยู่ที่พิพิธภัณฑ์กลิพโทเท็คที่เมืองมิวนิคในประเทศเยอรมนี
อพอลโลแห่งมานตัว
อพอลโลแห่งมานตัว () และประติมากรรมรูปแบบคล้ายคลึงกันของเทพอพอลโลเป็นงานที่แผลงมาจากอพอลโลซิธาโรดัสที่อาจจะแกะสลักโดยสโคพาส ที่่อพอลโลถือเครื่องดนตรีซิธาราในมือซ้าย งานลักษณะนี้หรือท่านี้พบเป็นครั้งแรกที่มานตัวที่เป็นงานก็อปปีจากงานประติมากรรมเมื่อปลายคริสต์ศตวรรษที่ 1 หรือต้นคริสต์ศตวรรษที่ 2 ที่แกะสลักจากงานสัมริดของกรีกที่เดิมสร้างขึ้นในครึ่งหลังของคริสต์ศตวรรษที่ 5 ก่อนคริสต์ศักราช ในรูปแบบที่คล้ายคลึงกับงานของโพลีไคลทอสแต่โบราณกว่า อพอลโลถือเครื่องดนตรีในมือซ้ายที่ยื่นออกไป
งานเลียนแบบประติมากรรมลักษณะนี้มีด้วยกันอีกราวกว่าสิบชิ้น แต่งานชิ้นหลักเป็นงานที่เป็นของพิพิธภัณฑ์สถานแห่งชาติแห่งเนเปิลส์และมานตัว
งานต้นฉบับที่สูญหายไปอาจจะทำด้วยสำริด บางครั้งก็จะมีการอ้างอิงไปถึงเฮเจียสแห่งเอเธนส์ผู้เป็นอาจารย์ของฟิเดียสแต่ก็ไม่มีตัวอย่างงานของเฮเจียสให้ใช้เป็นเครื่องตัดสิน
ตัวอย่างของอพอลโลแห่งมานตัว:
พิโคไฮโดร
พิโคไฮโดร () เป็นคำที่เรียกใช้พลังงานไฟฟ้าที่ใช้กำลังน้ำ ที่ผลิตได้ไม่เกิน 5 กิโลวัตต์ ซึ่งถูกใช้งานในชุมชนห่างไกลที่ใช้งานพลังงานไฟฟ้าในปริมาณน้อย เช่น หลอดไฟหนึ่งหรือสองหลอด พร้อมทั้งโทรทัศน์หรือวิทยุ
ตัวอย่างของพิโคไฮโดรเช่นในประเทศเคนยา ในเมืองกิตฮัมบาและธิมบา ที่ได้ผลิตไฟฟ้า 1.1 และ 2.2 กิโลวัตต์ตามลำดับ ชาวบ้านได้ถูกฝึกให้ดูแลรักษาระบบพลังงานน้ำ ซึ่งต่อมาพิโคไฮโดรนี้ได้ชนะเลิศรางวัลแอชเดนสำหรับพลังงานยั่งยืน
เอ็กซ์โป 2015
เอ็กซ์โป 2015 หรืองาน "มิลานเวิลด์ เอ็กซ์โป 2015" เป็นงานแสดงสินค้าโลกที่จะจัดขึ้นในปี ค.ศ. 2015 (พ.ศ. 2558) ที่กรุงมิลาน ประเทศอิตาลี กรุงมิลานเอาชนะคู่แข่งคือกรุงอิซมีร์ ประเทศตุรกี ด้วยคะแนนเสียง 86 ต่อ 65 ในการลงคะแนนขององค์การนิทรรศการนานาชาติ (BIE) ที่จัดขึ้น ณ กรุงปารีส ประเทศฝรั่งเศส เมื่อวันที่ 31 มีนาคม พ.ศ. 2551 โดยงานจะจัดขึ้นระหว่างวันที่ 1 พฤษภาคม - 31 ตุลาคม พ.ศ. 2558 (183 วัน)
หัวข้อในการจัดแสดงเอ็กซ์โป 2015 ได้แก่ "Feeding the planet, energy for life."
ไมโครไฮโดร
ไมโครไฮโดร () เป็นคำที่เรียกใช้พลังงานไฟฟ้าที่ใช้กำลังน้ำ ที่ผลิตได้ไม่เกิน 100 กิโลวัตต์ โดยพลังงานที่ได้สามารถให้พลังงานกับบ้านหรือชุมชนที่ห่างไกล หรือยังสามารถเชื่อมต่อเข้ากับเครือข่ายพลังงาน ไมโครไฮโดรมีการใช้ในหลายประเทศโดยเฉพาะประเทศที่กำลังพัฒนาเนื่องจากความเหมาะสมทางด้านเศรษฐศาสตร์ของการใช้พลังงาน
ไมโครไฮโดรมักถูกใช้กับกังหันเพลตันสำหรับบริเวณที่มีไฮโดรลิกเฮดสูง และอัตราการไหลของน้ำต่ำ
ไมโครไฮโดรมักถูกเข้าใจผิดว่าจำเป็นต้องใช้กับบริเวณที่มีฝายเท่านั้น
หม่อมชลิตา ภาณุพันธุ์ ณ อยุธยา
เซเลีย โฮวาร์ด () ชื่อเล่นภาษาสเปนว่า เชลีตา () หรือรู้จักในนาม หม่อมชลิตา ภาณุพันธุ์ ณ อยุธยา เป็นสตรีชาวอาร์เจนตินาและเป็นหม่อมคนที่สองของพระวรวงศ์เธอ พระองค์เจ้าพีรพงศ์ภาณุเดช ซึ่งสมรสกันในปี พ.ศ. 2494 ก่อนที่จะหย่ากันในปี พ.ศ. 2499
พระวรวงศ์เธอ พระองค์เจ้าพีรพงศ์ภาณุเดชได้พบกับเชลีตา โฮเวิร์ดหรือหม่อมชลิตา ครั้งแรกในการแข่งขันที่ประเทศอาร์เจนตินา ด้วยขณะนั้นพระองค์พีระและหม่อมซิริล ภาณุพันธุ์ ณ อยุธยา ได้ครองคู่กันมากว่า 11 ปีแล้ว แต่ด้วยความที่พระองค์พีระทรงเป็นคนดังบุคลิกดี สามารถตรัสได้คล่องทั้งภาษาอังกฤษและภาษาฝรั่งเศส และยังใช้ชีวิตอย่างเศรษฐี ซึ่งสิ่งเหล่านี้เองได้กลายเป็นแรงดึงดูดผู้หญิงอื่นให้เข้ามาหลงใหลพระองค์พีระ จนทำให้หม่อมซิริลตัดสินใจแยกกันอยู่ ซึ่งก็ทำให้ทั้งสองห่างกัน
หม่อมชลิตาที่เป็นสาวสวยได้คอบปรนนิบัติพัดวีแก่พระองค์พีระขณะที่ได้รับบาดเจ็บจากการแข่งรถ จนที่สุดพระองค์ก็ทรงพาชลิตากลับมาอังกฤษด้วยกัน ประทับอยู่กับหล่อนไม่ได้กลับบ้านไปหาหม่อมซิริล เมื่อเป็นเช่นนั้น หม่อมซิริลจึงตัดสินใจหย่าขาดจากพระองค์พีระตามกฎหมายในปี พ.ศ. 2493 ทั้งที่ยังรัก พระองค์พีระเองก็ทั้งรักและอาลัยหม่อมซิริล ทั้งยังทรงอ้อนวอนให้หม่อมเปลี่ยนใจไม่หย่าแต่ก็ไม่ทรงคิดที่จะสละชลิตาไปได้อยู่ดี ทั้งคู่จึงจากกันด้วยน้ำตา เพราะรู้ตัวว่าสามารถครองคู่กันได้เพียงแค่นี้ คงเหลือไว้แต่ความเป็นเพื่อนเท่านั้น
หลังทรงหย่ากับหม่อมซิริล พระองค์พีระจึงตัดสินพระทัยเสกสมรสใหม่กับหม่อมชลิตาที่ปารีส ประเทศฝรั่งเศสเมื่อวันที่ 18 ธันวาคม พ.ศ. 2494 มีการจัดงานเลี้ยง ณ สถานทูตไทยในปารีส โดยมีพระเจ้าวรวงศ์เธอ พระองค์เจ้าจุลจักรพงษ์และหม่อมเอลิสะเบธ จักรพงษ์ ณ อยุธยาร่วมงานด้วย แต่อย่างไรก็ตามพระองค์พีระก็ทรงระลึกถึงหม่อมซิริลเสมอ ทรงเป็นมิตรกับเพื่อนชายของหม่อมซิริล แล้วพาหม่อมชลิตาไปด้วยเพื่อให้รู้จักกับหม่อมซิริล ไปไหนมาไหนกัน 4 คน แต่หม่อมซิริลก็ไม่ได้กลับมาหาท่านอีก และยังคงพบปะกันอย่างเพื่อนสนิทเท่านั้น
ปลายปี พ.ศ. 2497 พระองค์พีระก็ทรงเห็นว่าพ้นยุคที่จะทรงแข่งรถอีกต่อไปแล้ว รถแข่งรุ่นใหม่ที่มีสมรรถภาพที่ดีเกิดขึ้นกว่าเก่าก่อน จะแซงหน้ารถที่ทรงขับไปได้ง่าย ถ้าจะลงทุนซื้อรถใหม่พร้อมการดูแลในการแข่งรถอีกก็ถือเป็นเรื่องสิ้นเปลืองมหาศาล ประกอบกับหม่อมชลิตาได้ให้การประสูติโอรส คือหม่อมราชวงศ์พีรเดช ภาณุพันธุ์ พระองค์พีระจึงตัดสินพระทัยอำลาชีวิตนักแข่ง พาครอบครัวกลับมาพำนักในเมืองไทยใน พ.ศ. 2499 ทรงจบบทบาทของเจ้าดาราทองที่โด่งดังไปทั่วยุโรปและอเมริกา เมื่อพระชนมายุได้ 42 พรรษา
แต่เมื่อหม่อมชลิตาเข้ามาพำนักในไทยได้ 11 วัน ก็บินไปฝรั่งเศส จนในอีก 7 เดือนต่อมาพระองค์พีระจึงได้ทำการหย่ากับหม่อมชลิตาโดยตกลงกันว่า หม่อมราชวงศ์พีรเดช ภาณุพันธุ์จะอยู่ภายใต้การดูแลของหม่อมชลิตาจนอายุครบ 21 ปี ซึ่งเหตุที่มีเรื่องขึ้นมา เนื่องจากก่อนหน้าที่มายังประเทศไทยพระองค์พีระได้ทรงพบปะกับสาลิกา กะลันตานนท์ พนักงานต้อนรับบนเครื่องบินชาวไทย ซึ่งทำให้หม่อมชลิตาหึงหวงเป็นอย่างมาก แต่สุดท้ายสาลิกา กะลันตานนท์ ก็กลายเป็นหม่อมคนที่สามของพระองค์พีระไป โดยเสกสมรสกันในปี พ.ศ. 2500
ส่วนพระโอรสของพระวรวงศ์เธอ พระองค์เจ้าพีรพงศ์ภาณุเดชที่เกิดกับหม่อมชลิตาคือหม่อมราชวงศ์พีรเดช ภาณุพันธุ์ ได้เสียชีวิตลงด้วยโรคมะเร็งเม็ดเลือดขาว ขณะที่มีอายุเพียง 17 ปี แต่บางแห่งก็กล่าวว่าเสียชีวิตเมื่อมีอายุ 21 ปี
ในปี พ.ศ. 2560 หม่อมชลิตาในวัย 94 ปี ใช้ชีวิตบั้นปลาย ณ บ้านพักคนชราในบัวโนสไอเรส ประเทศอาร์เจนตินา
ฮัตโตริ เฮย์จิ
ฮัตโตริ เฮย์จิ () เป็นตัวละครจากการ์ตูนเรื่องยอดนักสืบจิ๋วโคนัน โดยในฉบับภาษาอังกฤษหรือ Case Closed ใช้ชื่อว่า ฮาร์เลย์ ฮาร์ตเวล (Harley Hartwell) ซึ่งเป็นนักสืบจากฝั่งตะวันตก หนึ่งในผู้รู้ว่า ตัวจริงของเอโดกาวะ โคนัน คือ คุโด้ ชินอิจิ ซึ่งเป็นเพื่อนรักของเขาในภายหลัง ให้เสียงพากย์เวอร์ชันภาษาญี่ปุ่นโดย "เรียว โฮริคาวะ" เวอร์ชันภาษาอังกฤษโดย "เควิน เอ็ม.คอนนอลลี่" และฉบับภาษาไทยโดย "คุณไกวัล วัฒนไกร" ในฉบับภาพยนตร์ของไทก้า โดยให้เสียงพากย์แบบสำเนียงเหน่อสุพรรณ และในฉบับโมเดิร์นไนน์โดยคุณ "สุภาพ ไชยวิสุทธิกุล" โดยพากย์สำเนียงไทยกลาง ส่วนคุณไกวัลได้พากย์เสียง ฮัตโตริ เฮย์โซ พ่อของเฮย์จิแทน
ครอบครัวฮัตโตริ
ฮัตโตริ เฮย์จิ เป็นนักสืบชั้นมัธยมปลายไคโฮจากโอซาก้า ซึ่งเป็นบุตรชายของ "ฮัตโตริ เฮย์โซ" () ผู้บังคับการตำรวจภูธรโอซาก้า กับ "ฮัตโตริ ชิสึกะ" () (สกุลเดิม "อิเคนามิ") () ผู้มีฝีมือด้านเคนโด้ไม่แพ้ชาย ซึ่งทักษะต่าง ๆ เหล่านี้ได้ถ่ายทอดมายัง ฮัตโตริ เฮย์จิ ด้วยเช่นกัน เฮย์จิเป็นผู้ชื่นชอบนิยายสืบสวนเรื่อง "เอลเลอรี่ควีน" เป็นอย่างมาก เขามีเพื่อนสนิทตั้งแต่วัยเด็กชื่อ "โทยามา คาสึฮะ" ครั้งหนึ่งเขาเคยประลองฝีมือการสืบสวนกับคุโด้ ชินอิจิ และเพิ่งมาทราบความจริงในภายหลังว่าเป็นคนเดียวกันกับโคนัน
ก่อนหน้าคดีฆาตกรรมนักการทูตซึ่งเป็นคดีแรกที่เฮย์จิปรากฏตัว ฮัตโตริ เฮย์จิ กับ คุโด้ ชินอิจิ เคยพบกันมาแล้วครั้งหนึ่งใน "คดีของปิศาจนางหิมะ" (เล่ม 50) หรือ ตอนที่ 536-537 "ฮัตโตริ เฮยจิ ปะทะ คุโด้ ชินอิจิ แข่งคลี่คลายคดีที่ลานสกี (ตอนพิเศษ 1 ชั่วโมง) " โดยในครั้งนั้นทั้งสองอาศัยการสืบสวนจากพ่อแม่ของแต่ละคนและสามารถสรุปผลการสืบสวนได้เหมือนกันทุกประการ แต่ในขณะนั้นต่างฝ่ายต่างก็ไม่ยอมรับว่าตนเองสามารถคลี่คลายคดีนั้นได้ เนื่องจากต่างฝ่ายต่างมีข้อไขคดีคนละห้วงและต้องอาศัยการสืบส่วนจากพ่อแม่ทั้งคู่ และการที่ในขณะดังกล่าวพายุหิมะ จึงส่งผลให้ต่างฝ่ายต่างไม่รู้ว่าบุคคลที่อยู่ในบริเวณนั้น แท้จริงแล้วเป็นใคร
ฮัตโตริ เฮย์จิ มีบทบาทในยอดนักสืบจิ๋วโคนัน เดอะ มูวี่ในหลายภาค ดังเช่นตอน คดีฆาตกรรมแห่งเมืองปริศนา‎ () ; () และ บทเพลงมรณะแด่เหล่านักสืบ () ; () ในการร่วมมือกับเอโดกาวะ โคนัน เพื่อการคลี่คลายคดีต่าง ๆ อยู่หลายครั้ง ในตอน ปริศนาเพลงกลอนซ่อนรัก (ญี่ปุ่น: "Detective Conan: The Crimson Love Letter" "名探偵コナン から紅の恋歌" "Meitantei Konan: Karakurenai no Raburetā" ) เฮย์จิเป็นตัวละครหลักของตอนต้องเข้าไปพัวพันกับคดีปริศนาไพ่คารุตะ โดยต้องปกป้องคาซึฮะ หญิงสาวที่เขาแอบรักด้วย
อีบุ๊คเจแปนได้จัดการสำรวจคะแนนความนิยมของตัวละครในช่วงวันที่ 12 เมษายน ถึง 12 พฤษภาคม ค.ศ. 2011 ของผู้อ่าน รวมถึงต่างประเทศ ซึ่งสามารถให้คะแนนตัวละครที่ชื่นชอบ โดยที่ ฮัตโตริ เฮย์จิ ติดอันดับที่ 6 ด้วยคะแนนโหวต 261 คะแนน
จอห์นแอนด์เจห์น
จอห์นแอนด์เจห์น (John & Jehn) คือวงดนตรีดูโอ อินดี้ร๊อค แนว โล-ไฟ (Lo-fi) สัญชาติฝรั่งเศส ซึ่งประกอบด้วย John คือหนึ่งหนุ่ม Nicolas Congé
และ Jehn คือหนึ่งสาว Camille Berthomier
อารยธรรมซิคละดีส
อารยธรรมซิคละดีส ( หรือ หรือ The Cycladic period) เป็นอารยธรรมของยุคสำริดตอนต้น ของหมู่เกาะซิคละดีสในทะเลอีเจียน ที่รุ่งเรืองราวระหว่าง 3000 ถึง 2000 ปีก่อนคริสต์ศักราช
ความสำคัญของอารยธรรมซิคละดีสของปลายยุคหินใหม่ และต้นยุคสำริด อยู่ที่รูปสลักสตรีแบบแบนราบที่แกะจากหินอ่อนสีขาวบนเกาะหลายร้อยปีก่อนยุคสำริดตอนกลางจะรุ่งเรือง ("อารยธรรมมิโนอัน") ทางตอนใต้ในครีต รูปสลักหินอ่อนเหล่านี้ถูกโจรกรรมจากสุสานเพื่อสนองความต้องการสิ่งของโบราณอารยธรรมซิคละดีสของตลาดมาตั้งแต่ต้นคริสต์ศตวรรษที่ 20 ประมาณกันว่าเพียง 40% ของรูปสลัก 1,400 ชิ้นเท่านั้นที่พบที่ทราบที่มาดั้งเดิม เพราะผู้ลักสิ่งมีค่าเหล่านี้ได้ทำการทำลายหลักฐานไปเสียสิ้น
ฮิโรชิ โอกาว่า
ฮิโรชิ โอกาวา () หรือ อากีร่า โกยามา นักมวยสากลชาวญี่ปุ่น เกิดเมื่อ 21 กุมภาพันธ์ พ.ศ. 2475 ที่ ชิบะ ประเทศญี่ปุ่น สถิติการชก 102 ครั้ง ชนะ 74 (น็อค 27) เสมอ 4 แพ้ 23
ฮิโรชิ โอกาว่าเสียชีวิตด้วยวัย 78 ปี จากโรคมะเร็งตับ ที่โตเกียว ประเทศญี่ปุ่น เมื่อวันที่ 22 มีนาคม พ.ศ. 2554
ราชมงคลเกมส์ ครั้งที่ 21
กีฬาสถาบันเทคโนโลยีราชมงคล ครั้งที่ 21 เป็นการแข่งขันกีฬาระหว่างนักศึกษาสถาบันเทคโนโลยีราชมงคลทั่วประเทศไทย ประจำปีการศึกษา 2547 จัดขึ้นในระหว่างวันที่ 29 มกราคม – 5 กุมภาพันธ์ 2548 ณ สนามกีฬากลางจังหวัดขอนแก่น โดยวิทยาเขตขอนแก่น เป็นเจ้าภาพหลัก ร่วมกับวิทยาเขตภาคตะวันออกเฉียงเหนือ วิทยาเขตสกลนคร วิทยาเขตสุรินทร์ วิทยาเขตกาฬสินธุ์ และสถาบันวิจัยและฝึกอบรมการเกษตรสกลนคร ภายใต้ชื่อว่า “ราชมงคลเกมส์ ครั้งที่ 21” ซึ่งมีการแข่งขันกีฬา 19 ชนิดกีฬา
แอแนกแซเกอเริส
แอแนกแซเกอเริส (, ) (ราวปี 500 - ราวปี 428 ปีก่อนคริสตกาล) แอแนกแซเกอเริสเป็นนักปรัชญาสมัยก่อนโสกราตีสชาวกรีกผู้ที่เกิดที่คลาโซเมแนในอานาโตเลีย แอแนกแซเกอเริสเป็นนักปรัชญาคนแรกที่นำหลักปรัชญาจากไอโอเนียมายังเอเธนส์ แอแนกแซเกอเริสพยายามให้คำอธิบายทางวิทยาศาสตร์เกี่ยวกับอุปราคา, สะเก็ดดาว, รุ้งกินน้ำและดวงอาทิตย์ ที่แอแนกแซเกอเริสบรรยายว่าเป็นก้อนเพลิงที่มีขนาดใหญ่กว่าคาบสมุทรเพโลพอนนีส แอแนกแซเกอเริสถูกกล่าวหาว่ามีความคิดที่ขัดกับศาสนาทางการจนถูกบังคับให้หนีไปยังแลมพ์ซาคัส
จิมมี แจมและเทร์รี ลูอิส
เจมส์ แซมูเอล "จิมมี แจม" แฮร์ริสที่ 3 () (เกิดเมื่อวันที่ 6 มิถุนายน ค.ศ. 1959 ที่เมืองมินนีแอโพลิส รัฐมินนิโซตา) และเทร์รี สตีเวน ลูอิส () เกิดเมื่อวันที่ 24 พฤศจิกายน ค.ศ. 1956 ทีเมืองโอมาฮา รัฐเนแบรสกา) เป็นทีมนักประพันธ์เพลง โปรดิวเซอร์เพลงแนวป็อป อาร์แอนด์บี สัญชาติอเมริกัน มีผลงานที่ประสบความสำเร็จในคริสต์ทศวรรษ 1980 ให้กับหลายศิลปิน โดยเฉพาะอย่างยิ่งผลงานของเจเน็ต แจ็กสัน
กามีย์ แบร์ตอมีเย
กามีย์ แบร์ตอมีเย () นักแสดง นักดนตรีชาวฝรั่งเศส เป็นสมาชิกวง จอห์นแอนด์เจห์น
เธอจบสาขาศิลปะการแสดงจากสถาบันศิลปะสอนการละครแห่งหนึ่งในเมืองปัวตีเย (Poitiers) ของฝรั่งเศส โดยเธอได้แจ้งเกิดเป็นครั้งแรก จากบทแสดงนำในภาพยนตร์ฝรั่งเศส เรื่อง À travers la forêt (Through the Forest) ของ Jean-Paul Civeyrac ในปี 2005
ตัวภาพยนตร์มีเนื้อหาเกี่ยวกับ ความรักและความตาย ซึ่งเป็นแนวถนัด และปรากฏอยู่บ่อยครั้งในหนังของ Civeyrac
ในระหว่างปี 2003-2006 นั่นเอง เธอได้เข้าร่วมเป็นหนึ่งในสมาชิกของกลุ่มนักร้อง-นักดนตรีสัญชาติฝรั่งเศสเล็ก ๆ กลุ่มหนึ่ง ในชื่อ Motel จากทักษะทางดนตรีที่เธอมี มันทำให้เธอได้มีโอกาสแต่งเพลงประกอบฯ ให้กับภาพยนตร์ที่เธอแสดงนำเอง ถึง 3 เพลงด้วยกัน (À travers la forêt) ซึ่งนั่นโดยเป็นช่วงก่อนที่เธอจะได้มาทำงานเพลงในนามของ จอห์นแอนด์เจห์น (John & Jehn) ในเวลาต่อมา
ลูกกระเดือก
ลูกกระเดือก เป็นกระดูกชิ้นหนึ่งที่อยู่ในกล่องเสียงทั้งผู้ชายและผู้หญิง ลูกกระเดือกของผู้ชายเรียกว่า อดัมส์ แอปเปิ้ล (Adams apple) แปลว่าแอปเปิ้ลของอดัมส์ (มาจากความเชื่อของชาวคริสต์ที่ว่าอดัมส์ซึ่งเป็นบรรพบุรุษของผู้ชายไปกินแอปเปิ้ลซึ่งเป็นผลไม้ต้องห้ามในสวนของพระเจ้า เมื่อพระเจ้าจับได้ก็สาปให้ติดคอ) มีลักษณะเป็นแผ่น 2 แผ่น เชื่อมประกบทำมุมกันเป็นชั้นเดียว ในผู้ชายมีลักษณะแหลมยื่นออกมา ส่วนลูกกระเดือกของผู้หญิงเรียกว่า เอปิกลอตติส (Epiglottis) เป็นกระดูกอ่อนรูปร่างเรียบป้านคล้ายใบไม้ทำให้มองเห็นไม่ชัด
ด้านหน้าของลูกกระเดือกเป็นช่องเปิดเข้าสู่กล่องเสียง ในขณะกลืนอาหารกล่องเสียงจะเลื่อนขึ้นข้างบน ส่วนปลายของลูกกระเดือกจะเลื่อนลงมาปิดกล่องเสียงไม่ให้อากาศเข้าสู่กล่องเสียงได้
เคลย์มอร์
เคลย์มอร์ () เป็นดาบชนิดหนึ่งของสก็อตแลนด์ เป็นดาบที่ต้องจับสองมือมีด้ามจับแบบไขว้กัน ผู้ใช้ดาบประเภทนี้ดั้งเดิมเป็นชาวสก๊อตแลนด์แถบภูเขาสูง ดาบชนิดที่ใกล้เคียงกันคือดาบใบกว้างแบบด้ามจับหุ้มด้วยหนังสาน (basket hilted broadsword) ใช้กันในศัตวรรษที่ 16 โดยผู้ริเริ่มใช้เป็นกองทัพทหารชาวอังกฤษ
ดาบสองมือเคลย์เมอร์เริ่มใช้ในช่วงปลายยุคกลางของยุโรป มันถูกนำมาใช้เพื่อการสงคราม และการต่อสู้ระหว่างชายแดนกับอังกฤษประมาณ ค.ศ. 1500-1700
มาตรการรัดเข็มขัด
ในทางเศรษฐศาสตร์ มาตรการรัดเข็มขัด () หมายถึง การที่รัฐบาลลดรายจ่ายและ/หรือเพิ่มค่าธรรมเนียมการใช้เพื่อชำระเงินคืนแก่เจ้าหนี้ มาตรการรัดเข็มขัดมักจะมีความจำเป็นเมื่อรัฐบาลใช้จ่ายโดยมีรายจ่ายเกินกว่ารายรับ
มาตรการรัดเข็มขัดมักมีความจำเป็นหลังจากระดับหุ้นกู้ของรัฐบาลถูกลดระดับลง ทำให้รัฐบาลเสียค่าใช้จ่ายแพงขึ้นในการกู้ยืมเงิน หุ้นกู้ของรัฐบาลมักจะถูกลดระดับลงเมื่อหนี้สินของประเทศเพิ่มขึ้นเมื่อเทียบกับผลิตภัณฑ์มวลรวมภายในประเทศ (GDP) หนี้สินของรัฐบาลเพิ่มขึ้นจากการใช้จ่ายเกินกว่ารายรับจากภาษีอากร การใช้จ่ายเกินปริมาณดังกล่าวเกิดขึ้นเมื่ออัตราภาษีถูกควบคุมให้อยู่ในระดับต่ำ ในขณะที่การใช้จ่ายภาครัฐเพิ่มสูงขึ้น นอกจากนี้ยังอาจเกิดขึ้นในกรณีที่กิจกรรมทางเศรษฐกิจเฉื่อยชาหรือลดลง อย่างเช่นในช่วงที่เศรษฐกิจถดถอย ซึ่งเป็นการลดรายรับจากภาษีอากรของรัฐบาล
ธนาคาร หรือองค์กรระหว่างรัฐบาล อย่างเช่น กองทุนการเงินระหว่างประเทศ (IMF) มักต้องการให้รัฐบาลที่กู้ยืมเกินต้องออก "มาตรการรัดเข็มขัด" ซึ่งมักเกิดขึ้นเมื่อรัฐบาลกู้ยืมเงินที่เป็นการก่อหนี้ใหม่เพื่อชดใช้หนี้เก่า แต่รัฐบาลไม่สามารถชำระหนี้คืนได้แม้ว่าถึงกำหนดแล้วก็ตาม รัฐบาลอาจต้องขอให้มีการหยุดเงินบำรุงหรือลดการใช้จ่ายสาธารณะ
รายจ่ายในโครงการพัฒนา สวัสดิการ และการใช้จ่ายภาคสังคมอื่น ๆ ที่เป็นโครงการทั่วไปจะถูกตัดทอน ภาษี ค่าธรรมเนียมท่าเรือ สนามบิน และค่าโดยสารรถไฟและรถโดยสารประจำทางเป็นแหล่งรายได้ทั่วไปเพื่อเพิ่มค่าธรรมเนียมการใช้
ในหลายกรณี มาตรการรัดเข็มขัดยังส่งผลต่อระดับคุณภาพชีวิตที่ลดลงชั่วคราว จนกระทั่งสถานภาพทางเศรษฐกิจและรัฐบาลมีรายรับรายจ่ายที่สมดุลกัน
พอล รัด
พอล สตีเฟน รัด (; เกิด 6 เมษายน ค.ศ. 1969) เป็นนักแสดงและนักเขียนชายชาวอเมริกัน เขาเป็นที่รู้จักในบทบาทตลก และเป็นที่รู้จักมากที่สุดจากบทบาทในภาพยนตร์เรื่อง "The 40-Year-Old Virgin", "", "Knocked Up", "Role Models", "Clueless", และ "หาเพื่อนวุ่น...ลุ้นวิวาห์ (I Love You, Man)" เช่นเดียวกับบทบาท ไมก์ แฮนนิแกน ในซีรีส์ "Friends" ที่เขาแสดงเป็นเวลา 2 ปี และเขาได้รับบทเป็น ทอมมี่ ในหนังเรื่อง Halloween 6: The Curse Of Michael Myers อีกด้วย และเขาก็ยังได้รับบทจากทาง Marvel มา 3 เรื่อง ได้แก่ Ant-Man , Captain American Civil War และ Ant-Man And The Wasp ในปี 2019 เราอาจคาดเดาได้ว่า พอล รัด จะกลับมาอีกครั้งกับบทบาท Ant-Man ใน Avengers 4 อย่างแน่นอน
ในเดือนกรกฎาคมปี ค.ศ. 2015 เขาถูกจารึกในฮอลลีวูดวอล์กออฟเฟม
หาเพื่อนวุ่น...ลุ้นวิวาห์
หาเพื่อนวุ่น...ลุ้นวิวาห์ () เป็นภาพยนตร์แนวตลกในปี 2009 เดิมจะใช้ชื่อว่า "Let's be Friends" เขียนโดยแลร์รี เลวิน ก่อนที่จะได้จอห์น แฮมเบิร์กมาเขียนใหม่ และกำกับภาพยนตร์ด้วย ภาพยนตร์นำแสดงโดยพอล รัด, เจสัน ซีเจล และราชิดา โจนส์ มีเนื้อเรื่องเกี่ยวกับชายชื่อปีเตอร์ที่ไม่มีค่อยมีเพื่อนชายและเริ่มจะถูกชะตากับเพื่อนใหม่คือซิดนีย์
ภาพยนตร์ออกฉายในโรงภาพยนตร์ในอเมริกาเหนือเมื่อวันที่ 20 มีนาคม ค.ศ. 2009 ได้รับเสียงวิจารณ์ที่ดี ถึงแม้จะได้รับเสียงวิจารณ์ที่ดีแต่ภาพยนตร์ก็ขึ้นอันดับ 2 บนตารางบ็อกซ์ออฟฟิสในสัปดาห์เปิดตัว แพ้ให้ภาพยนตร์เรื่อง "Knowing" ภาพยนตร์ออกในรูปแบบโฮมวิดีโอเมื่อวันที่ 11 สิงหาคม ค.ศ. 2009
โจ โจนาส
โจเซฟ แอดัม "โจ" โจนาส () เกิดเมื่อวันที่ 15 สิงหาคม ค.ศ. 1989 เป็นนักร้อง นักดนตรีและนักแสดง ชาวอเมริกัน เขาเป็นนักร้องนำร่วมกับน้องชายของเขานิก โจนาส ในวงโจนาสบราเทอส์ วงป็อปร็อกที่เขาร่วมกับพี่น้องอีก 2 คน นิกและเควิน เขายังแสดงในบทบาท โจเซฟ ลูคัสทางซีรีส์ช่องดิสนีย์ ที่ชื่อ "Jonas" เขาเป็นอดีตแฟนหนุ่มของเทย์เลอร์ สวิฟต์
หลังยุบวงโจนาสบราเทอส์ในปี ค.ศ. 2013 โจได้ตั้งวงใหม่ชื่อ ดีเอ็นซีอี มีซิงเกิลเปิดตัว "เค้กบายดิโอเชียน" ซึ่งขึ้นถึงอันดับที่ 9 บนชาร์ตบิลบอร์ดฮอต 100
เทศบาลตำบลสำโรงเหนือ
เทศบาลตำบลสำโรงเหนือ เป็นองค์กรปกครองส่วนท้องถิ่น ตั้งอยู่ในเขตตำบลสำโรงเหนือ อำเภอเมืองสมุทรปราการ จังหวัดสมุทรปราการ ครอบคลุมพื้นที่บางส่วนของตำบลสำโรงเหนือ ตำบลบางเมืองใหม่ และตำบลเทพารักษ์
ประกาศในราชกิจจานุเบกษา เล่มที่ 112 ตอนที่ 32ก ลงวันที่ 8 สิงหาคม พ.ศ. 2538ทุก ปีจะมีการจัดงานแห่เจ้าพ่อทัพที่ข้างห้างสรรพสินค้าอิมพีเรียลเวิลด์ สำโรง ในวันอาทิตย์ราวปลายเดือนมกราคมถึง ต้นเดือนกุมภาพันธ์ ในขบวนแห่ประกอบด้วยวงดุริยางค์ของโรงเรียนมัธยมด่านสำโรง เป็นขบวนนำตามด้วยขบวนอื่นๆ ขบวนแห่จะเคลื่อนผ่านถนนสุขุมวิทและวกกลับไปทางถนนปู ่เจ้าเพื่อกลับไปยังศาล เจ้าพ่อ
ขบวน เหล่านี้เมื่อผ่านร้านค้า เจ้าของร้านจะออกมาต้อนรับและให้เงินบริจาคร่วมทำบุญ มีการจัดงานเฉลิมฉลองกัน 3 วัน 3 คืน ในงานมีการเล่นงิ้ว ภาพยนตร์และอื่นๆ
ผู้ที่มาร่วมงานเชื่อว่าการได้ร่วมงานนี้พวกเขาจะประ สบความสำเร็จ และมีฐานะร่ำรวยตลอดทั้งปี
ยูกิโอะ คัตสุมาตะ
ยูกิโอะ คัตสุมาตะ () นักมวยสากลชาวญี่ปุ่น เกิดเมื่อ 7 สิงหาคม พ.ศ. 2477 ที่ กุมาโมโตะ ประเทศญี่ปุ่น สถิติการชก 76 ครั้ง ชนะ 54 (น็อค 24) เสมอ 4 แพ้ 18
วิไล อมาตยกุล
คุณวิไล อมาตยกุล คุณพยาบาลผู้ใหญ่ประจำพระองค์ในสมเด็จพระเทพรัตนราชสุดาฯ สยามบรมราชกุมารี
คุณวิไล อมาตยกุล เกิดเมื่อวันที่ 11 ธันวาคม 2461 เป็นธิดาของร้อยเอก หลวงวิฑูรสถลกิจ กับนางเรียง อมาตยกุล เมื่อสำเร็จการศึกษาประกาศนียบัตรพยาบาล จากคณะแพทยศาสตรศิริราชพยาบาล ได้ปฏิบัติงานสนองเบื้องพระยุคลบาท พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถในรัชกาลที่ 9
ในปี 2495 ขณะที่สมเด็จพระนางเจ้าสิริกิติ์ พระบรมราชินีนาถในรัชกาลที่ 9 ทรงพระครรภ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร และทรงพระกรุณาโปรดเกล้าโปรดกระหม่อมให้เป็นพระอภิบาลทูลกระหม่อมหญิงอุบลรัตนราชกัญญา สิริวัฒนาพรรณวดี สมเด็จพระเจ้าอยู่หัวมหาวชิราลงกรณ บดินทรเทพยวรางกูร สมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ครั้นยังทรงเป็นสมเด็จพระเจ้าลูกยาเธอและสมเด็จพระเจ้าลูกเธอ จากนั้น ได้เป็นคุณพยาบาลผู้ใหญ่ประจำพระองค์สมเด็จพระเทพรัตนราชสุดาฯ สยามบรมราชกุมารี
วิไล อมาตยกุล ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ (ท.จ.ว.) ชั้นสูงสุด จึงใช้คำนำหน้าว่า "คุณ" เนื่องจากมิได้สมรส นอกจากนั้น คุณวิไล อมาตยกุล ยังได้มอบเงินสนับสนุนแก่โรงเรียนและมีการจัดตั้ง "โรงเรียนท่านผู้หญิงวิไล อมาตยกุล" อำเภออุ้มผาง จังหวัดตาก อีกด้วย
คุณวิไล อมาตยกุล ถึงแก่อนิจกรรมด้วยโรคปอดติดเชื้อ เมื่อวันที่ 6 เมษายน 2553 สิริอายุได้ 92 ปี พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ รับศพไว้ในพระบรมราชานุเคราะห์ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินแทนพระองค์ไปในการพระราชทานน้ำหลวงอาบศพ ทรงวางพวงมาลาหลวง พวงมาลาของสมเด็จพระนางเจ้าฯ พระบรมราชินีนาถ ของส่วนพระองค์ และของพระบรมวงศานุวงศ์ทุกพระองค์หน้าโกศศพ ในการนี้ทรงพระกรุณาโปรดเกล้าฯ พระราชทานโกศแปดเหลี่ยมและฉัตรเบญจา 5 ชั้นประกอบศพ และมีพระพิธีธรรมสวดพระอภิธรรมศพ ณ ศาลากวีนิรมิต วัดเทพศิรินทราวาส
และในวันที่ 29 มีนาคม 2555 เวลา 14.50 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปยังเมรุหลวงหน้าพลับพลาอิศริยาภรณ์ วัดเทพศิรินทราวาส ทรงร่วมเชิญโกศศพคุณวิไล อมาตยกุล คุณพยาบาลผู้ใหญ่ประจำพระองค์แห่เวียนรอบเมรุก่อนเชิญขึ้นตั้งบนจิตกาธาน ก่อนจะมีพิธีพระราชทานเพลิงศพในตอนเย็น
และในเวลา 17.30 น. สมเด็จพระนางเจ้าฯ พระบรมราชินีนาถในรัชกาลที่ 9 เสด็จพระราชดำเนินพร้อมด้วย สมเด็จพระเจ้าอยู่หัวมหาวชิราลงกรณ บดินทรเทพยวรางกูร สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี และ พระเจ้าวรวงศ์เธอ พระองค์เจ้าศรีรัศมิ์ พระวรชายาฯ ไปในการพระราชทานเพลิงศพ คุณวิไล อมาตยกุล ท.จ.ว., ภ.ป.ร. 4 ณ เมรุหลวงหน้าพลับพลาอิศริยาภรณ์ วัดเทพศิรินทราวาส อีกด้วย
เฮซุส ซาตาริน
เฮซุส ซาตาริน (Jesus Zatarin) นักมวยสากลชาวเม็กซิโก เกิดเมื่อ 15 มีนาคม พ.ศ. 2517 สถิติการชก 34 ครั้ง ชนะ 23 (น็อค 15) เสมอ 4 แพ้ 7
ตำบลจิกเทิง
ตำบลจิกเทิง เป็นตำบลหนึ่งของอำเภอตาลสุม จังหวัดอุบลราชธานี ราษฎรได้อพยพมาจากอำเภอพิบูลมังสาหาร แล้วมาตั้งรกรากอยู่ที่บ้านจิกเทิง หมู่ที่ 1 สภาพตำบลเป็นพื้นที่ราบลุ่ม มีน้ำท่วมเกือบทุกปี เป็นพื้นที่กว้างขวาง พื้นที่นี้เขาเรียกกันว่าทุ่งมาหิว มีเนื้อที่ประมาณ 3,000 ไร่เศษ ตำบลจิกเทิงมีมาประมาณ 200 ปีมาแล้วปัจจุบันมีการแบ่งการปกครองออกเป็น 9 หมู่บ้าน คือ
จำนวนประชากรในเขตตำบล 5,231 คน และจำนวนหลังคาเรือน 1,225 หลังคาเรือน
อาชีพหลักของประชากรคือการทำนา ส่วนอาชีพเสริมคือการทำหัตถกรรมในครัวเรือน เช่น ทอเสื่อ ทำแจ่วบอง ทำข้าวหลาม ทำบั้งไฟ
การเดินทางเข้าสู่ตำบลโดยรถยนต์และรถจักรยานยนต์ ระยะทาง 12 กิโลเมตร เป็นถนนลาดยาง
สยามแก๊ส แอนด์ ปิโตรเคมีคัลส์
บริษัท สยามแก๊ส แอนด์ ปิโตรเคมีคัลส์ จำกัด(มหาชน) ( ชื่อย่อ:SGP) ก่อตั้งเมื่อวันที่ 17 มกราคม  พ.ศ. 2544 โดยมีหน้าที่หลักคือผลิตและขนส่ง ก๊าซหุงต้มธุรกิจหลักคือ ปิโตรเคมี
บริษัท สยามแก๊ส แอนด์ ปิโตรเคมีคัลส์ จำกัด (มหาชน) เดิมชื่อบริษัท วีเอสพีพี ดีเวลลอปเมนท์ จำกัด จดทะเบียนก่อตั้งบริษัทขึ้นเมื่อวันที่ 17 มกราคม 2544 มีวัตถุประสงค์เพื่อดำเนินธุรกิจค้าก๊าซปิโตรเลียมเหลว (“ก๊าซ LPG”) ภายใต้เครื่องหมายการค้า “สยามแก๊ส” ซึ่งบริษัทได้รับอนุญาตให้เป็นตัวแทนค้าต่างของบริษัท อุตสาหกรรมแก๊สสยาม จำกัด และบริษัทเริ่มประกอบธุรกิจจากธุรกิจสถานีบริการก๊าซ LPG ก่อนที่จะขยายการประกอบธุรกิจไปสู่การประกอบธุรกิจโรงบรรจุก๊าซ LPG เป็นบริษัทที่เกี่ยวข้องกับเหตุการณ์แก๊สระเบิดบริเวณถนนเพชรบุรีตัดใหม่ พ.ศ. 2533 มีผู้เสียชีวิตกว่า 80 ศพ ผู้ไดรับบาดเจ็บมากกว่า 100 ราย มูลค่าความเสียหากว่า 2000 ล้านบาท โดยบริษัท สยามแก๊สในขณะนั้นชดใช้ค่าเสียหา 132 ล้านบาท โทษจำคุก 2 ปี รอลงอาญา
วันที่ 27 ธันวาคม 2547 บริษัทได้ปรับโครงสร้างทางธุรกิจของบริษัท โดยการขยายขอบเขตการประกอบธุรกิจไปสู่การค้าก๊าซ LPG และผลิตภัณฑ์ปิโตรเลียมประเภทอื่น รวมทั้งธุรกิจอื่นที่เกี่ยวข้อง เช่น การขนส่งผลิตภัณฑ์ปิโตรเลียมทั้งทางรถยนต์และทางเรือ ด้วยการเข้าลงทุนในบริษัท ยูนิคแก๊ส แอนด์ ปิโตรเคมิคัลส์ จำกัด (มหาชน) (“UGP”) ซึ่งประกอบธุรกิจค้าก๊าซ LPG แอมโมเนีย และผลิตภัณฑ์ปิโตรเคมีอื่น
ในปี 2548 บริษัทได้เปลี่ยนชื่อเป็นบริษัท สยามแก๊ส แอนด์ ปิโตรเคมีคัลส์ จำกัด (มหาชน) และได้รับอนุญาตให้เป็นผู้ค้าน้ำมันตามาตรา 7 ทำให้บริษัทเป็นผู้ค้าน้ำมันตามมาตรา 7 ที่ประกอบธุรกิจค้าก๊าซปิโตรเลียมเหลว แอมโมเนียและผลิตภัณฑ์ปิโตรเคมีอื่น ภายใต้เครื่องหมายการค้า “สยามแก๊ส” และ “ยูนิคแก๊ส” และประกอบธุรกิจขนส่งก๊าซ LPG และผลิตภัณฑ์ปิโตรเลียมอื่น
ในปี 2551 บริษัทเข้าจดทะเบียนในตลาดหลักทรัพย์แห่งประเทศไทย และเริ่มทำการซื้อขายหลักทรัพย์ของบริษัทภายใต้ชื่อ “SGP” เมื่อวันที่ 3 มิถุนายน 2551
กระโดดจั้มพ์ทะลุข้ามเวลา
กระโดดจั้มพ์ทะลุข้ามเวลา () เป็นภาพยนตร์แอนิเมชันแนวนวนิยายวิทยาศาสตร์ของญี่ปุ่นในปี 2006 มีเรื่องราวเกี่ยวกับหญิงสาววัยมัธยมที่มีพลังสามารถเดินทางข้ามเวลาได้ เพื่อเริ่มแก้ไขปัญหาต่าง ๆ ภาพยนตร์ผลิตขึ้นโดยสตูดิโอแมดเฮาส์ และกำกับโดยมาโมรุ โฮโซดะ โดยได้รับแรงบันดาลใจจากบทประพันธ์ในปี 1976 เรื่อง "Toki o Kakeru Shōjo" ของยาซุทากะ ซึซุย ภาพยนตร์ได้รับเสียงวิจารณ์ที่ดีมาก ได้รับหลายรางวัล รวมถึงรางวัลออสการ์ของญี่ปุ่นในสาขาแอนิเมชันแห่งปี
มาโคโตะ เป็นหญิงสาววัยรุ่นที่ใช้ชีวิตอยู่อย่างสงบสุข จนกระทั่งเมื่อเธอได้รับอุบัติเหตุส่งผลให้เธอได้รับความสามารถพิเศษในการกระโดดย้อนเวลาเพื่อแก้ไขอดีตที่ผ่านมาของเธอได้ไม่ว่าจะเป็นเรื่องเล็กหรือเรื่องใหญ่ก็ตาม โดยเธอรู้สึกสนุกสนานกับสิ่งที่ตัวเองได้กระทำ แต่การกระทำแต่ละสิ่งไม่ว่าถูกหรือผิดนั้น ได้ส่งผลลัพธ์ที่เธอไม่คาดคิดทั้งต่อตนเองและผู้อื่นอยู่เสมอ
มิสเตอร์เนชันแนลไทยแลนด์
มิสเตอร์เนชันแนลไทยแลนด์ () เป็นการประกวดความงามชายในประเทศไทย ที่แตกต่างจากเวทีประกวดทั่วไป โดยให้ผู้เข้าประกวด แสดงออกในด้านภาษาอังกฤษ และกล่าวสุนทรพจน์เป็นภาษาอังกฤษ ได้จัดขึ้นเป็นครั้งแรกเมื่อปี พ.ศ. 2559 โดยมี คุณ ธันณ์ญาณ์ ศิริวิจิตรสมพงษ์ เป็นผู้ก่อตั้งและเป็นประธานกองประกวด,ผู้อำนวยการประกวด ผู้ชนะเลิศเป็นผู้แทนประเทศไทยเข้าร่วมประกวดในระดับนานาชาติมิสเตอร์เนชันแนลยูนิเวิร์ส ส่วนรองชนะเลิศเป็นผู้แทนประเทศในการร่วมประกวดยังเวทีนานาชาติตามความเหมาะสมในแต่ละปี.
สัญลักษณ์สี
สไปรต์ (น้ำอัดลม)
สไปรท์ () เป็นน้ำอัดลมใสกลิ่นมะนาว ปราศจากคาเฟอีน ผลิตโดยบริษัทโคคา-โคลา มีขายในมากกว่า 190 ประเทศและติดอันดับ 2 ของน้ำอัดลมทั่วโลก
เริ่มเป็นที่รู้จักในสหรัฐอเมริกาในปี ค.ศ. 1961 เพื่อตอบรับต่อกระแสความนิยมของเซเว่นอัพ ที่เริ่มมีมาตั้งแต่ปี ค.ศ. 1929 โดยสไปรท์มีรูปแบบกระป๋องสีหลักคือสีเงิน เขียวและน้ำเงิน หรือขวดสีเขียวโปร่งแสง และมีตราสัญลักษณ์สีเขียวและน้ำเงิน ต่อมาในปี ค.ศ. 1978 สไปรท์กลายเป็นผู้นำตลาดในหมวดหมู่น้ำโซดามะนาว สไปรต์ได้รับความนิยมในแคนาดามียอดขายตก 15 ล้านหน่วยต่อปี ในแคนาดา
สไปรท์เป็นที่นิยมในตลาดในคริสต์ทศวรรษ 1960 ถึง 1970 เมื่อพวกเขาทำโฆษณา ที่ต่อมามีอ้างถึงในหลายเพลง สไปรท์ยังคงนิยมในช่วงปลายคริสต์ทศวรรษ 1970 ถึงต้น 1980 เมื่อมีคำขวัญในโฆษณา และในปลายคริสต์ทศวรรษ 1980 ก็ได้รับความนิยมผ่านกลุ่มวัยรุ่น
ในช่วงคริสต์ทศวรรษ 1990 เริ่มมีปรากฏในโฆษณาทางโทรทัศน์และวิทยุ ในปี 2000 มีการออกแบบกระป๋องใหม่ มีผลิต 300 ล้านกระป๋องในยุโรป และตั้งแต่ปี 2005 บริษัทเปลี่ยนโลโก้ผลิตภัณฑ์และเปลี่ยนอีกครั้งในปี 2009 นิยมดื่มกันมากในอเมริกา สหรัฐอเมริกาเป็นประเทศที่กินนำตาลมากที่สุดในโลก
ประเทศไทยในเอ็กซ์โป 2010
บูธประเทศไทยในเอ็กซ์โป 2010 ตั้งอยู่ในพื้นที่ B ของงานเอ็กซ์โป 2010 พื้นที่รวม 3,117 ตารางเมตร ซึ่งมีแนวคิดที่ว่า "วิธีที่ยั่งยืนของชีวิต" ซึ่งจะมีศาลาไทยเป็นหลัก
การออกแบบศาลาไทย โดยผ่านประตูวัดและตกแต่งด้วยดอกบัวเน้นประเทศไทยเป็นเมืองพุทธ บูธประเทศไทยมีพิพิธภัณฑ์จัดแสดงอยู่ 3 อย่าง” ที่แตกต่างกัน ในบูธนี้ จะมีหน้าจอ 360 องศาผ่านผ้าม่านและเทคโนโลยีขั้นสูงเช่นโรงภาพยนตร์สี่มิติ
ศูนย์งานแสดงนิทรรศการในเอ็กซ์โป 2010
ศูนย์งานแสดงนิทรรศการในเอ็กซ์โป 2010 จะประกอบด้วยสถานที่หลักครอบคลุมสถานที่ถาวรสำหรับ เวิลด์ เอ็กซ์โป คือ Expo Park ตั้งอยู่ในเขตริเวอร์ไซด์ B สีเขียว สร้างเมื่อ 7 มิถุนายน ค.ศ. 2007 และในวันที่ 25 ธันวาคม ค.ศ. 2009 เสร็จอย่างเป็นทางการกับพื้นที่ก่อสร้างรวม 14,200 ตารางเมตร
ระหว่าง Expo Centre Expo จะเป็นห้องรับรองพิเศษฉลองห้องจัดเลี้ยงและ Forum Town Hall
หลังจากงานเสร็จสิ้น ที่จะเป็นศูนย์ประชุมระดับโลกของประชาชนนครเซี่ยงไฮ้, CPPCC และข้อเสนออื่น ๆ ของรัฐบาลที่ประชุมสุดยอดองค์การความร่วมมือเซี่ยงไฮ้การประชุมเอเปกจะจัดขึ้นที่นี่
ทะลุโลกหลุดจักรวาล
ทะลุโลกหลุดจักรวาล () เป็นภาพยนตร์อเมริกันแนวนวนิยายวิทยาศาสตร์ ในปี ค.ศ. 1998 นำแสดงโดยวิลเลียม เฮิร์ต, มีมี โรเจอส์, เฮเทอร์ แกรห์ม, แมตต์ เลอบลังก์, แจ็ก จอห์นสัน และลาซีย์ เชเบิร์ต ภาพยนตร์ถ่ายทำที่ลอนดอนและเชปเพอร์ตัน และผลิตโดยนิวไลน์ซินีมา เนื้อเรื่องดัดแปลงมาจากซีรีส์ทางโทรทัศน์ทางช่องซีบีเอสในปี 1965-1968 เรื่อง "ตลุยจักรวาล" ภาพยนตร์มีเนื้อเรื่องเกี่ยวกับภารกิจการเดินทางของครอบครัวโรบินสัน เพื่อสร้างไฮเปอร์เกตในดาวไร้ผู้คน ในระบบดาวใหม่ ที่จะเป็นถิ่นฐานของมนุษย์โลกในภายหน้า และจากการถูกจู่โจมในยานอวกาศทำให้ครอบครัวต้องหลงทางในอวกาศ
ทะลุโลกหลุดจักรวาล เป็นภาพยนตร์ใหม่เรื่องแรกที่เปิดตัวติดอันดับ 1 บนตารางบ็อกซ์ออฟฟิส หลังจากความสำเร็จอันยาวนานต่อเนื่องของภาพยนตร์ของเจมส์ แคเมรอนเรื่อง "Titanic" เสียงตอบรับของผู้ชมมีทั้งบวกและลบ และรายรับของภาพยนตร์ยังไม่เป็นที่น่าพอใจที่จะพิจารณาการสร้างภาคต่อ
เฮเทอร์ แกรห์ม
เฮเทอร์ แกรห์ม () เกิดเมื่อวันที่ 29 มกราคม ค.ศ. 1970 เป็นนักแสดงชาวอเมริกัน เป็นนางแบบแฟชัน เธอเป็นที่รู้จักในผลงานการแสดงในภาพยนตร์ของกัส แวน แซงต์ ในปี 1989 เรื่อง "Drugstore Cowboy" และบทบาทสาวนักเล่นโรลเลอร์ในภาพยนตร์ในปี 1997 เรื่อง "Boogie Nights" กำกับโดยพอล โทมัส แอนเดอร์สัน เธอยังเป็นหนึ่งในทีมนักแสดงที่ได้รับการเสนอชื่อเข้าชิงรางวัลแซกอวอร์ดส ในสาขาการแสดงอันโดดเด่น ถึง 2 ครั้งจากการแสดงในเรื่อง "Boogie Nights" และ "Bobby").
นิวไลน์ซินีมา
นิวไลน์ซินีมา () หรือมักเรียกสั้น ๆ ว่า นิวไลน์ () เป็นหนึ่งในสตูดิโอผลิตภาพยนตร์ใหญ่ในสหรัฐอเมริกา ก่อตั้งขึ้นในปี ค.ศ. 1967 และถึงแม้ว่าจะเริ่มก่อตั้งในฐานะสตูดิโอภาพยนตร์อิสระ แต่ก็ได้กลายมาเป็นบริษัทในเครือของ ไทม์วอร์เนอร์ ในปี ค.ศ. 1996 และรวมเข้ากับสตูดิโอพี่น้องที่ใหญ่กว่าคือ วอร์เนอร์บราเธอร์ส ในปี ค.ศ. 2008
ปาโซโดเบล
ปาโซโดเบล () เป็นประเภทของดนตรีที่มีจังหวะ 2/4 คล้ายกับเพลงมาร์ชของสเปน และยังหมายถึงรูปแบบการเต้นรำ ทั้งการเต้นคู่และการเต้นบอลรูม ประกอบดนตรีที่มีลักษณะอย่างเดียวกัน
จังหวะดนตรีปาโซโดเบล แต่เดิมใช้เล่นในประเทศสเปนในการสู้วัวกระทิง ในช่วงพิธีกรรมที่นักสู้วัวกระทิงกำลังเดินลงสู่สนาม และขณะกำลังจะฆ่ากระทิง และได้พัฒนามาเป็นรูปแบบการเต้นรำ โดยเริ่มต้นจากประเทศฝรั่งเศส นักเต้นชายจะยึดร่างของคู่เต้น และแกว่งไปมาในลักษณะเดียวกับที่นักสู้วัวกระทิงแกว่งผ้าสีแดงยั่วกระทิง นักเต้นจะเต้นโดยการย้ำส้นเท้านำเป็นจังหวะอย่างเร็ว และไม่ค่อยมีการเคลื่อนไหวของสะโพก นักเต้นชายจะเคลื่อนไหวเป็นวงกลม เน้นความสง่างามเหมือนนักสู้ และเปรียบนักเต้นหญิงเสมือนผ้าที่แกว่งไกว
การเต้นแบบปาโซโดเบลได้รับความนิยมในยุโรปและสหรัฐอเมริกาในช่วงทศวรรษ 1930 และได้รับการบรรจุเป็นหนึ่งในห้าการเต้นมาตรฐานในการแข่งขันเต้นบอลรูมจังหวะละติน (ประกอบด้วยรุมบา แซมบา ชะ-ชะ-ช่า ปาโซโดเบล และไจฟ์)
ยูนิเวอร์แซลสตูดิโอส์
ยูนิเวอร์แซลสตูดิโอส์ () หรือในบางครั้งเรียกว่า ยูนิเวอร์แซลซิตีสตูดิโอ หรือเรียกสั้น ๆ ว่า ยูนิเวอร์แซล เป็นบริษัทในเครือเอ็นบีซียูนิเวอร์แซล เป็นหนึ่งใน 6 สตูดิโอผลิตภาพยนตร์ใหญ่ของสหรัฐอเมริกา โดยมีบริษัทร่วมอย่าง ยูนิเวอร์แซลพิกเจอส์ มาร่วมในขึ้นตอนผลิตและจัดจำหน่าย 8 สิงหาคม 2548
บริษัทก่อตั้งในปี 1 มกราคม 2545 โดยคาร์ล เลียมเมิล สตูดิโอในการผลิตตั้งอยู่ที่ 100 Universal City Plaza Drive ในยูนิเวอร์แซลซิตี รัฐแคลิฟอร์เนีย ส่วนสำนักงานจัดจำหน่ายและอื่นๆ ที่เกี่ยวข้อง ตั้งอยู่ที่นิวยอร์กซิตี ยูนิเวอร์แซลพิกเจอส์ถือเป็นสตูดิโอฮอลลีวูดที่มีมายาวนานที่สุดเป็นอันดับ 2 รองจากพาราเมาต์พิกเจอส์ของเวียคอม (ห่างกันไม่กี่เดือน)
รหัสประเทศที่ใช้ตัวอักขระท้องถิ่น
รหัสประเทศที่ใช้ตัวอักขระท้องถิ่น () เป็นโดเมนระดับบนสุดตามรหัสประเทศ (ccTLD) ซึ่งไม่ใช่พยัญชนะละติน อย่างเช่น พยัญชนะอารบิก ในปัจจุบัน ชื่อโดเมนดังกล่าวมีสามชื่อ: ‏السعودية.‎, ‏مصر.‎ และ ‏امارات.‎‎
คณะกรรมการ ICANN ได้อนุมัติการก่อตั้งชื่อโดเมนที่ใช้ตัวอักขระท้องถิ่นในกลุ่มองค์การสนับสนุนชื่อรหัสประเทศ (ccNSO) เมื่อเดือนธันวาคม พ.ศ. 2549 พวกเขาได้มีมติเมื่อเดือนมิถุนายน พ.ศ. 2550 เพื่อดำเนินการ และขอให้กลุ่มทำงาน IDNC เตรียมข้อเสนอ ซึ่งทางกลุ่มได้ส่งมอบเมื่อเดือนมิถุนายน พ.ศ. 2551 ทางกลุ่มได้เสนอระเบียบวิธีโดยการใช้กระบกวนการ Fast Track ของ ICANN ตั้งอยู่บนพื้นฐานของกฎบัตร ICANN เพื่อทำงานกับหน่วยงานจัดสรรเลขหมายอินเทอร์เน็ต (IANA):
เมื่อเดือนตุลาคม พ.ศ. 2552 ICANN มีมติให้เริ่มยอมรับแอปพลิเคชันสำหรับชื่อโดเมนที่ใช้ตัวอักขระท้องถิ่นระดับบนสุดจากตัวแทนจากประเทศและเขตปกครองต่าง ๆ ในเดือนพฤศจิกายน เริ่มตั้งแต่วันที่ 16 พฤศจิกายน พ.ศ. 2552 ชาติและเขตปกครองต่าง ๆ สามารถปรับใช้ชื่อโดเมนที่ใช้ตัวอักขระท้องถิ่นเป็นโดเมนระดับบนสุดได้ อียิปต์, ซาอุดิอาระเบีย, สหรัฐอาหรับเอมิเรตส์ และสหพันธรัฐรัสเซียเป็นหนึ่งในประเทศแรก ๆ ที่ปรับใช้ชื่อโดเมนระดับบนสุดรหัสประเทศที่ใช้ตัวอักขระท้องถิ่น จนถึงเดือนพฤษภาคม พ.ศ. 2553 มี 21 ประเทศ ซึ่งใช้ 11 ภาษา ซึ่งรวมไปถึง ภาษาจีน ภาษารัสเซีย ภาษาทมิฬ และภาษาไทย ได้ร้องขอรหัสประเทศที่ใช้ตัวอักขระท้องถิ่นใหม่
เมื่อวันที่ 5 พฤษภาคม พ.ศ. 2553 รหัสประเทศดังกล่าวได้ทำให้เกิดผลเป็นครั้งแรก ซึ่งทั้งหมดเป็นพยัญชนะอารบิก อียิปต์ได้กำหนดรหัสประเทศ مصر., ซาอุดิอาระเบียกำหนด السعودية., และสหรัฐอาหรับเอมิเรตส์ امارات. รหัสประเทศแบบใหม่นี้สามารถใช้ได้ทันที ถึงแม้ว่า ICANN จะยอมรับว่านี่อาจไม่สามารถใช้งานได้อย่างเหมาะสมกับผู้ใช้ทุกคนตั้งแต่เริ่มต้น
โรงเรียนเชียงแก้วพิทยาคม
โรงเรียนเชียงแก้วพิทยาคม โรงเรียนมัธยมศึกษา เปิดสอนระดับชั้นมัธยมศึกษาตอนต้น และ มัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษา เขต 29 กระทรวงศึกษาธิการ
ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ประกาศจัดตั้งเมื่อวันที่ 8 พฤษภาคม พ.ศ.2540 
โรงเรียนเชียงแก้วพิทยาคม เดิมเป็นสาขาของโรงเรียนตาลสุมพัฒนา เปิดทำการเรียนการสอนครั้งแรกเมื่อปีการศึกษา 2534 โดยนายทองพูน ผาลิพัฒน์ อาจารย์ใหญ่โรงเรียนตาลสุมพัฒนา เป็นผู้ริเริ่ม ทำการเรียนการสอนครั้งแรกโดย
อาศัยอาคารเรียนชั่วคราวของโรงเรียนชุมชนบ้านเชียงแก้ว ( โรงเรียนประถมศึกษา ) เปิดสอนระดับชั้นมัธยมศึกษา
ปีที่ 1 มีนักเรียน 31 คน มีครูจากโรงเรียนตาลสุมพัฒนามาช่วยสอน 2 คน ปีการศึกษา 2536 เปิดสอนชั้น ม.1 -3 
มีนักเรียน 114 คน ครูประจำชั้น 2 คนครูช่วย สอน 7 คนปีการศึกษา 2538 ได้ย้ายที่ทำการสอนมาตั้ง อยู่บริเวณที่ดินสาธารณประโยชน์(ดอนปู่ตา) หมู่ที่5 บ้านดอนโด่ เนื้อที่ 65 ไร่ โดยความเห็นชอบของ สภาตำบลจิกเทิงและชาวบ้าน ร่วมกันจัดสร้างอาคารเรียนชั่วคราวขึ้น โดยการนำของนายยง เลือกนารี ผู้อำนวยการโรงเรียนตาลสุมพัฒนา มีนางนินนาท ไชยกาล ผู้ช่วยผู้อำนวยการโรงเรียนตาลสุมพัฒนา เป็นผู้ประสานงานโรงเรียนสาขา เปิดสอนชั้นมัธยมศึกษาปีที่ 1-3 มีนักเรียน 215 คน ครูประจำ 3 คน ครูช่วยสอน 8 คน
วันที่ 8 พฤษภาคม 2540 ฯพณฯสุขวิช รังสิตพล ประกาศจัดตั้งเป็นโรงเรียนเอกเทศ โดยใช้ชื่อว่า“โรงเรียนเชียงแก้วพิทยาคม ” ปิดสอนระดับชั้นมัธยมศึกษาปีที่ 1-3 จำนวน 6 ห้องเรียน 
มีนักเรียน 214 คน ครูประจำ 4 คน ครูช่วยสอน 7 คน มีนายยง เลือกนารี ผู้อำนวยการโรงเรียนตาลสุมพัฒนา
ปฏิบัติหน้าที่ในฐานะผู้บริหารโรงเรียนเชียงแก้วพิทยาคม
http://school.obec.go.th/chiangkaew/
http://202.143.185.22/school/school104/prawat.html
มหาวิทยาลัยหนานจิง
มหาวิทยาลัยหนานจิง ( อักษรย่อ 南大) ตั้งอยู่ที่ เมืองหนานจิง มณฑลเจียงซู สาธารณรัฐประชาชนจีน เป็นมหาวิทยาลัยที่มีประวัติศาสตร์อันยาวนาน เป็นมหาวิทยาลัยชั้นนำและมีชื่อเสียงมากที่สุดแห่งหนึ่งของสาธารณรัฐประชาชนจีน
ตามประวัติศาสตร์ของนักวิชาการวิทยาศาสตร์ประวัติศาสตร์ของวิทยาศาสตร์สมัยใหม่ในประเทศจีนมีบทบาทสำคัญใน 877 นักวิทยาศาสตร์, มหาวิทยาลัยหนานจิง, 115 บัณฑิตที่สถานที่แรก
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเป็นอาจารย์กิตติมศักดิ์แห่งมหาวิทยาลัยหนานจิงด้วย
ทอเร อังเดร โฟล
ทอเร่ อังเดร โฟล () เกิด 15 มิถุนายน ค.ศ. 1973 เป็นนักฟุตบอลชาวนอร์เวย์ตำแหน่งกองหน้า เล่นในบ้านเกิดมา 3 สโมสรก่อนย้ายมาโด่งดังกับ เชลซี
เขาเล่นให้เชลซีในช่วง 1997-2000 ลงเล่นทั้งหมด 112 นัด ยิง 34 ประตูก่อนจะย้ายไปกลาสโกว์ เรนเจอร์ส (พฤศจิกายน 2000 ) 12 ล้านปอนด์
จากนั้นไปเล่นกับทีม ซันเดอร์แลนด์, เซียนา, วาเลเรนกา ตามด้วย ลีดส์ เป็นทีมสุดท้าย โดยทำประตูให้กับไป 4 ลูกจากการลงสนาม 24 นัด โดยแบ่งเป็นตัวจริงเพียง 4 เกม และถูกส่งลงสนามในฐานะตัวสำรองถึง 18 ครั้ง
ส่วนในนามทีมชาติก็ลงสนามไปทั้งสิ้น 76 นัด ทำประตูไปได้ 23 ประตู
ณัฐวรา วงศ์วาสนา
ณัฐวรา วงศ์วาสนา ชื่อเล่น มิ้นท์ เป็นนักแสดงชาวไทย ชื่อเกิดคือ วณิชชา วงศ์วาสนา เปลี่ยนชื่อเป็น เพชรา ต่อมาได้มีการเปลี่ยนชื่ออีกครั้ง และใช้จนถึงปัจจุบันคือ ณัฐวรา ตามคำแนะนำของผู้จัดการส่วนตัว ซึ่งณัฐวราเป็นนักแสดงในสังกัดของ ศุภชัย ศรีวิจิตร' และเซ็นสัญญาเป็นนักแสดงของช่อง 3 กับละครเรื่องแรก "เงารักลวงใจ" ในปี 2554 เธอมีผลงานที่เป็นที่รู้จักจากบท ชมพูแพร ในละครเรื่อง "เกมร้ายเกมรัก"
ณัฐวรา วงศ์วาสนา เกิดเมื่อวันที่ 28 มกราคม พ.ศ. 2531 ที่ อำเภอวังเหนือ จังหวัดลำปาง เป็นบุตรของนายอดุลย์ และนางวิวรณ์ วงศ์วาสนา และมีน้องสาวชื่อแพรวพรรณ วงศ์วาสนา จบการศึกษาระดับมัธยมศึกษาตอนต้นที่ โรงเรียนนุชนาถอนุสรณ์ อำเภอเวียงป่าเป้า จังหวัดเชียงราย ก่อนเข้าศึกษาสายอาชีพที่ โรงเรียนพาณิชยการลานนา ปัจจุบันเป็น วิทยาลัยเทคโนโลยี พาณิชยการลานนา ตำบลช้างเผือก อำเภอเมืองเชียงใหม่ จังหวัดเชียงใหม่ และศึกษาต่อระดับอุดมศึกษาที่คณะนิติศาสตร์ มหาวิทยาลัยรามคำแหง มีความสามารถพิเศษคือรำไทย
จุดเริ่มต้นที่ของการเข้าวงการบันเทิง เมื่อ ศุภชัย ศรีวิจิตร ได้เจอณัฐวราที่จังหวัดเชียงใหม่และชักชวนให้เข้าวงการบันเทิงโดยเริ่มแรกมีผลงานมิวสิกวิดีโอเพลง "เธอไม่เคยเป็นแฟนเก่า" ของ ศิลปิน ด็อกเตอร์ ฟู และหลังจากนั้นรับการถ่ายแบบนิตยสาร ก่อนที่ณัฐวราจะถูกทาบทามเข้าเป็นนักแสดงสังกัดสถานีโทรทัศน์ไทยทีวีสีช่อง 3
ผลงานชิ้นแรกณัฐวราได้เป็นนักแสดงนำหญิงในละครเรื่อง "เงารักลวงใจ" ออกอากาศในปี พ.ศ. 2553 และมีผลงานละครอีกในเรื่อง "เคหาสน์สีแดง" รับบทเป็นอารยา และพลิกบทบาทมาเล่นบทร้ายในเรื่อง "เกมร้ายเกมรัก" ซึ่งเรื่องนี้ทำให้เธอเป็นที่รู้จักอย่างกว้างขวางมากขึ้น ทำให้เธอได้รับบทบาทร้ายต่อเนื่องใน "แรงปรารถนา,ปดิวรัดาและคนละขอบฟ้า "
บ้าบ๋า ย่าหยา...รักยิ่งใหญ่จากใจดวงน้อย
บ้าบ๋า ย่าหยา...รักยิ่งใหญ่จากใจดวงน้อย เป็น ละครซีรีส์ประวัติศาสตร์เรื่องยิ่งใหญ่ที่สุดของสิงคโปร์ เรื่องราวของชาวบ้าบ๋าย่าหยา กลุ่มชนชาวจีน-มลายูที่ ถูกกลืนหายไปกับสงครามโลกครั้งที่ 2 สะท้อนเรื่องราวความรักและการต่อสู้ชีวิตอย่างไม่ยอมพ่ายแพ้ต่อโชคชะตาของ สาวน้อยผู้อาภัพ ที่ถูกปลูกฝังคุณธรรมและวัฒนธรรมที่ดีงามมาจากบรรพบุรุษ แต่ชะตากรรมชีวิตของเธอกลับถูกกำหนดด้วยจารีตประเพณี ที่เป็นเสมือนขวากหนามที่ยากเกินกว่าใครๆ จะฝ่าฟันผ่านไปได้ ออกอากาศ ทุกวันพุธ - พฤหัสบดี เวลา 20.20 - 21.10 น. ทาง สถานีโทรทัศน์ทีวีไทย เริ่มออกอากาศครั้งแรกวันพุธที่ 20 มกราคม พ.ศ. 2553
โรงพยาบาลตำรวจ
โรงพยาบาลตำรวจ (Police General Hospital) โรงพยาบาลของรัฐ ในสังกัดสำนักงานตำรวจแห่งชาติ มีฐานะเทียบเท่ากับหน่วยงานตำรวจระดับกองบัญชาการ เดิมสังกัดสำนักงานแพทย์ใหญ่ ตั้งอยู่ที่ 492/1 ถนนพระราม 1 แขวงปทุมวัน เขตปทุมวัน กรุงเทพมหานคร 10330
กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาล สำหรับรักษาหญิงโสเภณีที่หลังวัด พลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่างๆ โดยมีชนชาติอังกฤษ นายอีริก เชนต์เจ สองสัน มาเป็นเจ้ากรมกองตระเวนได้ชวนแพทย์ชาวต่างชาติมาช่วยทำการรักษา ประชาชนทั่วไปจึงนิยมมากและเรียกกันว่า "โรงพยาบาลวัดโคก" และเมื่อ พ.ศ. 2458 กรมกองตระเวนและกรมตำรวจภูธรรวมกันเป็น "กรมตำรวจ" โรงพยาบาลวัดโคกถูกเปลี่ยนชื่อเป็น โรงพยาบาลกลาง และถูกโอนไปสังกัดกองสาธารณสุข กระทรวงมหาดไทย กรมตำรวจได้จัดตั้งสถานพยาบาลใหม่เรียกว่า กองแพทย์กลาง กรมตำรวจ ตั้งอยู่ที่สถานีตำรวจนครบาลพระราชวัง 
ในปี พ.ศ. 2477 กองแพทย์กลาง กรมตำรวจ ถูกลดฐานะเป็น แผนกแพทย์กองกลาง กรมตำรวจ เพื่อให้เหมาะสมกับสภาพเศรษฐกิจและงบประมาณขณะนั้น และในปี พ.ศ. 2483 แผนกแพทย์กลางได้ถูกเปลี่ยนชื่อ แผนก 6 (แพทย์) กองปกครอง และเปลี่ยนเป็น แผนก 5 (แพทย์) ในอีก 7 ปีถัดมา
ในปี พ.ศ. 2491 แผนก 5 (แพทย์) ถูกยกฐานะเป็น "กองแพทย์ กรมตำรวจ" ขึ้นตรงต่อกองบัญชาการจเรตำรวจ มี พันตำรวจโทขุนทวีเวชกิจ (แม้น ทวีเวชกิจ) เป็นหัวหน้า ในระยะนี้เริ่มเป็นปึกแผ่นมากขึ้น แบ่งแผนกเป็นแผนกพยาบาล แผนกเวชภัณฑ์
ในปี พ.ศ. 2495 ได้รับการยกฐานะให้จัดตั้งเป็น โรงพยาบาลตำรวจ ขึ้นตรงกับ กองแพทย์ อย่างเป็นทางการในสมัยของ พลตำรวจเอก เผ่า ศรียานนท์ อธิบดีกรมตำรวจ โดยให้ใช้ที่ดินส่วนหนึ่งในกรมตำรวจในการจัดตั้งโรงพยาบาล มีอาคารชาติตระการโกศล (ซึ่งเป็นราชทินนามของ หลวงชาติตระการโกศล อดีตอธิบดีกรมตำรวจ) เป็นอาคารแห่งแรกของโรงพยาบาลตำรวจ และอาคารโอ้วบุ้นโฮ้ว รองรับผู้ป่วยได้จำนวน 50 เตียง โดยมี พันตำรวจเอก ก้าว ณ ระนอง เป็นนายแพทย์ผู้อำนวยการ และ พันตำรวจโท แสวง วัจนสวัสดิ์ เป็นหัวหน้ากองแพทย์ ในเวลาต่อมา โรงพยาบาลตำรวจได้รับความนิยมมากขึ้นเป็นลำดับ จึงได้จัดสร้างอาคารเพิ่มอีกหลายอาคาร เพื่อสามารถรองรับจำนวนผู้ป่วยได้เพิ่มมากขึ้น
ในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน ได้แก่ 
และในวันที่ 4 เมษายน พ.ศ. 2548 โรงพยาบาลตำรวจ ได้รับการยกฐานะให้เป็นหน่วยงานในระดับกองบัญชาการ โดยควบรวมสำนักงานแพทย์ใหญ่ (พต.) เข้าด้วยกัน ขึ้นตรงต่อสำนักงานตำรวจแห่งชาติ ตามพระราชกฤษฎีการแบ่งส่วนราชการ สำนักงานตำรวจแห่งชาติ พ.ศ. 2548 เป็นต้นมา
ในปัจจุบัน โรงพยาบาลตำรวจ มีจำนวนเตียงรองรับผู้ป่วยได้ 650 เตียง มีหน่วยงานในสังกัด ได้แก่ กองบังคับการอำนวยการ , วิทยาลัยพยาบาลตำรวจ , สถาบันนิติเวชวิทยา , โรงพยาบาลดารารัศมี , โรงพยาบาลนวุติสมเด็จย่า , ศูนย์การแพทย์ปฐมภูมิและการแพทย์ทางเลือกจอมทอง
ศิตาภา อรรถบุรานนท์
ศิตาภา อรรถบุรานนท์ (4 พฤษภาคม พ.ศ. 2533 -) นักร้องชาวไทย ปัจจุบันออกอัลบั้มในประเทศญี่ปุ่น และได้รับความนิยมในกลุ่มวัยรุ่นสาวชาวญี่ปุ่น ชาวไต้หวัน
ศิตาภา อรรถบุรานนท์ ชื่อเล่น เม เกิดเมื่อวันที่ เคยออกอัลบั้ม Preppy G ในประเทศไทยมาแล้ว ก่อนจะได้ไปทำงานเพลงที่ประเทศญี่ปุ่น ในชื่อวง "สวีตวาเคชัน"(Sweet Vacation) กับโปรดิวเซอร์ชาวญี่ปุ่น Daichi Hayakawa และมีผลงานการแสดงรายการโทรทัศน์ Piramekino ทางสถานี Tv Tokyo และพิธีการรายการ. Koukoukouza ทางสถานี NHK
สำเร็จการศึกษาระดับปริญญาตรีจากประเทศญี่ปุ่น (Waseda University) และมีความสามารถในการใช้ภาษาได้ 3 ภาษา (ไทย อังกฤษ ญี่ปุ่น)
ศิตาภา เข้ารับการศึกษาในชั้นประถมศึกษาที่ Dulwich International College ภูเก็ต มัธยมต้นที่โรงเรียนสารสาสน์พิทยา ระดับชั้นมัธยมศึกษาตอนปลาย ที่โรงเรียนเตรียมอุดมศึกษา และเข้าเรียนระดับปริญาตรี คณะอักษรศาสตร์ จุฬาลงกรณ์มหาวิทยาลัย ได้เพียง 1 เทอม ก็สอบเข้าเรียนต่อที่ Waseda University ในคณะ International Liberal Arts โดยผ่านการคัดเลือกได้รับทุนการศึกษาของ
มหาวิทยาลัย และสำเร็จการศึกษาระดับปริญญาตรี ในเดือน กุมภาพันธ์ 2013 ด้วยคะแนนยอดเยี่ยม เกรดเฉลี่ย 4.00 (A+ และ A ทุกวิชา)Concert ในฐานะ Sweet Vacation
1.ร้องเพลงประกอบละคร เพลงแม่มด
2.เพลง ยินดีที่ไม่รู้จัก (Hello Stranger) Multi-language version (ขับร้องร่วมกับนักร้องชาติอื่นๆ รวม 12 ภาษา โดยศิตาภา ขับร้องในภาษาญี่ปุ่น)
"let'sgo" Preppy G / GMM Grammy ประเทศไทย
Sweet Vacation ประเทศญี่ปุ่น ได้แก่
1Do the Vacation!! (2007) 
2More the Vacation!! (2008) 
3Pop Saves the World!! (2009)
4Re; Miraiha Sengen (2010)
gree.jp/may_sva
ลูเซียโน เบกเชียว
ลูเซียโน เบกเชียว () หรือนามสกุลออกเสียงว่า เบกกีโอ ตามสำเนียงอิตาลี เกิดวันที่ 28 ธันวาคม 1983 เป็นนักเตะชาวอาร์เจนตินา เล่นตำแหน่งกองหน้าให้กับสโมสรฟุตบอลลีดส์ยูไนเต็ด
ลูเซียโน่ เริ่มต้นค้าแข้งกับโบคา จูเนียร์ในชุดเยาวชน แต่ไม่เคยได้รับโอกาสลงเล่นในทีมชุดใหญ่จึงย้ายไปเล่นกับ เรอัล มายอร์ก้า ซึ่งได้เล่นทีมสำรองก่อนจะถูก กราเนด้า 74 ยืมตัวไปใช้งานก่อนจะลง 16 นัด ยิงไป 3 ประตูทำให้เทเรสซา ซื้อตัวไปเล่นทำให้ลูเซียโน่ มีโอกาสลงเล่นมากขึ้น โดยลงเล่น24 นัดทำไป 2ประตู ซึ่งทำให้เขาเริ่มมีชื่อและเป็นบาร์เซโลน่า ซื้อตัวเขาไปปั้นในทีมสำรองก่อนจะถูกขายต่อให้ เมริด้า สโมสรในลีกล่างซึ่งเขาสร้างชื่อจากการลงเล่น 50 นัดยิงไป 28 ประตู ก่อนที่ลีดส์ ยูไนเต็ด จะคว้าตัวไปร่วมทีมในปี 2008 ทำให้เขาเป็นแกนหลักของทีมและสามารถยิงประตูท็อตแน่ม ฮ็อตสเปอร์ ได้ในฟุตบอล เอฟเอ คัพ ได้
สถานีรถไฟกระสัง
สถานีรถไฟกระสัง (Kra Sang Railway Station) ตั้งอยู่ที่ถนนเทศบาล 6 ตำบลกระสัง อำเภอกระสัง จังหวัดบุรีรัมย์ อยู่ห่างจากสถานีรถไฟกรุงเทพเป็นระยะทาง 398.65 กิโลเมตร เป็นสถานีรถไฟชั้น 2 ของทางรถไฟสายตะวันออกเฉียงเหนือ อยู่ระหว่าง สถานีรถไฟห้วยราช และ สถานีรถไฟหนองเต็ง ใช้สัญญาณแบบหางปลา ตัวย่อของสถานีคือ ะส.
เวือทซ์บวร์ค
เวือทซ์บวร์ค () เป็นเมืองที่ตั้งอยู่ในบริเวณฟรังโคเนียที่ตั้งอยู่ทางตอนเหนือของรัฐบาวาเรียในประเทศเยอรมนี เวือทซ์บวร์คตั้งอยู่บนฝั่งแม่น้ำไมน์ เป็นเมืองหลวงของเขตการปกครองอุนเทอร์ฟรังเคิน ภาษาท้องถิ่นที่ใช้กันคือภาษาฟรังโคเนีย
เวือทซ์บวร์คตั้งอยู่ห่างจากแฟรงก์เฟิร์ตหรือเนือร์นแบร์กราว 120 กิโลเมตร ตัวเมืองเวือทซ์บวร์คมิได้เป็นส่วนหนึ่งของเขตเวือทซ์บวร์คแต่เป็นที่ทำการบริหารของเขตการปกครอง เวือทซ์บวร์คมีประชากรทั้งสิ้น 131,320 คน (31 ธันวาคม ค.ศ. 2006)
เอาคส์บวร์ค
เอาคส์บวร์ค () เป็นนครที่ตั้งอยู่ทางตะวันตกเฉียงใต้ของรัฐบาวาเรียในประเทศเยอรมนี เอาคส์บวร์คเป็นเมืองมหาวิทยาลัยและเป็นที่ตั้งของที่ทำการบริหารของส่วนภูมิภาคชวาเบิน ในปี ค.ศ. 2008 เอาคส์บวร์คเป็นเมืองที่ใหญ่เป็นที่สามของประเทศเยอรมนีโดยมีประชากรทั้งสิ้นกว่า 264,000 คน เอาคส์บวร์คเป็นเมืองที่เก่าเป็นที่สองรองจากเทรียร์
ปรีชา เร่งสมบูรณ์สุข
ปรีชา เร่งสมบูรณ์สุข อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนางสาวยิ่งลักษณ์ ชินวัตร เป็นอดีต สมาชิกสภาผู้แทนราษฎร จังหวัดเลย พรรคเพื่อไทย และเป็นอดีตรัฐมนตรีช่วยว่าการกระทรวงมหาดไทย ในรัฐบาลของนายสมชาย วงศ์สวัสดิ์ พรรคพลังประชาชน
นายปรีชา เร่งสมบูรณ์สุข เกิดเมื่อวันที่ 2 พฤศจิกายน พ.ศ. 2500 ที่ตำบลวังสะพุง อำเภอวังสะพุง จังหวัดเลยจบการศึกษาชั้นมัธยมศึกษาจากโรงเรียนอำนวยศิลป์ สำเร็จการศึกษาระดับปริญญาตรี ด้านวิศวกรรมโยธา จากสถาบันเทคโนโลยีมาปัว ประเทศฟิลิปปินส์ และสำเร็จการศึกษาระดับปริญญาโท ด้านการศึกษาเพื่อการพัฒนา จากมหาวิทยาลัยราชภัฏเลย
ด้านชีวิตครอบครัวสมรสกับนางเปล่งมณี เร่งสมบูรณ์สุข (สกุลเดิม มัธยัสถ์สิน) สมาชิกสภาผู้แทนราษฎร จังหวัดเลย สังกัดพรรคเพื่อไทย มีบุตรด้วยกัน 4 คน คือ ศโรธร เร่งสมบูรณ์สุข มณีรัตน์ เร่งสมบูรณ์สุข เมธินี เร่งสมบูรณ์สุข และเศรษฐา เร่งสมบูรณ์สุข
นายปรีชา เร่งสมบูรณ์สุข เริ่มต้นทำงานโดยการเป็นวิศวกรโยธา ประจำกองควบคุมการก่อสร้าง สำนักงานเร่งรัดพัฒนาชนบท ในระหว่างปี พ.ศ. 2526-พ.ศ. 2528 ต่อมาได้เข้าสู่วงการการเมืองโดยการเป็นสมาชิกสภาผู้แทนราษฎร จังหวัดเลย สังกัดพรรคสหประชาธิปไตย ในปี พ.ศ. 2529 ต่อมาได้ย้ายมาสังกัดพรรคกิจสังคม ในปี พ.ศ. 2535 จากนั้นได้ดำรงตำแหน่งรองหัวหน้าพรรคเสรีธรรม ในปี พ.ศ. 2544 (ซึ่งต่อมาได้ยุบรวมพรรคเข้ากับพรรคไทยรักไทย) เคยดำรงตำแหน่งสำคัญอาทิ ผู้ช่วยรัฐมนตรี เลขานุการรัฐมนตรีหลายกระทรวง
ในช่วงที่ดำรงตำแหน่งเลขานุการรัฐมนตรีว่าการกระทรวงสาธารณสุข (นายรักเกียรติ สุขธนะ) เคยถูกกล่าวหากรณีพัวพันการทุจริตยามูลค่า 1,400 ล้านบาท แต่ไม่มีหลักฐานชัดเจนเอาผิดได้
ต่อมาในรัฐบาลของนายสมชาย วงศ์สวัสดิ์ จึงได้รับโปรดเกล้าฯ ให้เป็นรัฐมนตรีช่วยว่าการกระทรวงมหาดไทย และได้รับแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนางสาวยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 6 ในเดือนมิถุนายน พ.ศ. 2556 เขาได้รับโปรดเกล้าฯ ให้พ้นจากตำแหน่งรัฐมนตรี
กระทั่ง พ.ศ. 2561 นายปรีชาได้ย้ายมาร่วมงานกับ พรรคพลังประชารัฐ ในนามกลุ่มสามมิตรพร้อมกับนางเปล่งมณีและนายวันชัย บุษบา
เมื่อวันที่ 10 พฤศจิกายน พ.ศ. 2551 ทรงพระกรุณาโปรดเกล้าโปรดกระหม่อม พระราชทานยศแก่ปรีชา เร่งสมบูรณ์สุข ให้เป็นที่ "นายกองเอก" ประจำกองอาสารักษาดินแดน
รสนิยมทางเพศ
รสนิยมทางเพศ หรือ เพศวิถี () มีความหมายถึงรูปแบบพื้นฐานของอารมณ์ ความใคร่ และ/หรือ ความสนใจทางเพศต่อชาย หญิง หรือทั้งสองเพศ หรือไม่ใช่เพศไหน หรือเพศที่ 3 จากข้อมูลของสมาคมจิตวิทยาอเมริกัน รสนิยมทางเพศ คือความมีอยู่ และอาจหมายถึง ความรู้สึกของบุคคล เรื่อง ลักษณะเฉพาะตัวและอัตลักษณ์ทางสังคม ที่ดูจากด้านความสนใจ การปลดปล่อยพฤติกรรม และการเป็นสมาชิกของสังคมที่พวกเขาใช้ชีวิตอยู่
รสนิยมทางเพศ เป็นสิ่งที่จำแนกอัตลักษณ์ทางเพศของคนที่รับรู้เรื่องเพศของตนและเช่นเดียวกับคนอื่นที่อาจแยกแยกเรื่องเพศเหล่านี้ ส่วนใหญ่แล้วรสนิยมทางเพศจะมีการแบ่งแยกออกเป็น 3 ประเภทคือ รักต่างเพศ รักร่วมเพศและรักสองเพศ และไม่ฝักใจทางเพศ (asexuality) ก็เริ่มเป็นที่รู้จักในฐานะรสนิยมทางเพศที่ 4
แนวความคิดในการแยกแยะความต้องการความเพศหรือจำแนกคนในด้านรสนิยมทางเพศนี้ เป็นแนวความคิดแผลง ๆ ของชาวตะวันตกที่คิดขึ้นในยุคสมัยใหม่นี้ เมื่อมีคำถามเกิดขึ้นเกี่ยวกับหลักฐานแนวความคิดในสังคมของชาวพื้นเมือง ที่ไม่ใช่ชาวตะวันตก เช่นเดียวกับยุคก่อนตะวันตกสมัยใหม่ หลักฐานเกี่ยวกับการแบ่งแยก รักต่างเพศและรักเพศเดียวกับ ในเรื่องปรากฏการณ์ทางชีวภาพมากกว่าการระบุเจาะจงโครงสร้างสังคมของแต่ละท้องที่และเวลา ก็มักมีข้อสงสัยเกิดขึ้นในยุคอุตสาหกรรมตะวันตก
มีการรายงานว่า รสนิยมทางเพศ เกิดขึ้นส่วนใหญ่จากทางด้านชีววิทยาและจิตวิทยา รวมถึงเพศวิทยา
วนอุทยานเขากระโดง
วนอุทยานภูเขาไฟกระโดง ตั้งอยู่ที่บ้านเขากระโดง ตำบลเสม็ด อำเภอเมืองบุรีรัมย์ จังหวัดบุรีรัมย์ เป็นภูเขาไฟที่ดับสนิทแล้ว มีปากปล่องทะลุเห็นได้ชัดเจน รอบบริเวณแวดล้อมด้วยป่าไม้ที่อุดมสมบูรณ์ เป็นแหล่งอาศัยของสัตว์ป่าขนาดเล็ก โดยเฉพาะนกนานาชนิด บนเขากระโดงยังมีโบราณสถานสมัยขอม รอยพระพุทธบาทจำลอง และพระพุทธรูปขนาดใหญ่ ชื่อว่า พระสุภัทรบพิตร เป็นที่เคารพสักการะของคนในท้องถิ่น นักท่องเที่ยวนิยมขึ้นไปชมทิวทัศน์ของตัวเมืองบุรีรัมย์ และไหว้พระเพื่อเป็นสิริมงคล
ป่าเขากระโดงเดิมมีพื้นที่ 6,212 ไร่ กรมป่าไม้ได้ประกาศให้เป็นวนอุทยานเขากระโดง เนื้อที่ 1,450 ไร่ เมื่อวันที่ 22 มีนาคมพ.ศ. 2521 ปัจจุบันอยู่ในความดูแลของสำนักบริหารพื้นที่อนุรักษ์ที่7(นครราชสีมา)
เทรียร์
เทรียร์ (; ) เป็นเมืองที่ตั้งอยู่บนฝั่งแม่น้ำโมแซลในประเทศเยอรมนี เทรียร์ซึ่งเป็นเมืองที่เก่าแก่ที่สุดในประเทศเยอรมนีก่อตั้งขึ้นเมื่อก่อนปี 16 ก่อนคริสต์ศักราช
บันทึกเจสตา เทรเวโรรุมกล่าวว่าเทรียร์เป็นเมืองที่ก่อตั้งขึ้นโดยเทรบีทา พระราชโอรสพระเจ้าไนนัสแห่งอัสซีเรียกับพระชายาองค์ก่อนที่จะมเสกสมรสกับพระราชินีเซมิรามิส เซมิรามิสทรงเกลียดชังเทรบีทา เมื่อทรงขึ้นครองราชย์หลังจากการเสด็จสวรรคตของไนนัสแล้ว ไนนัสก็ออกจากอัสซีเรียไปยังยุโรป หลังจากที่เร่ร่อนอยู่พักหนึ่งแล้วไนนัสก็นำผู้คนไปตั้งถิ่นฐานอยู่ในบริเวณเทรียร์ราว 2000 ก่อนคริสต์ศักราชที่ในปัจจุบันอยู่ในประเทศเยอรมนี เมื่อเสียชีวิตร่างของไนนัสก็ได้รับการเผาบนเพทริสแบร์กโดยประชากรชาวเทรียร์
เทรียร์ตั้งอยู่ในหุบเขาเตี้ย ๆ ที่ปกคลุมไปด้วยไร่องุ่นของดินที่เป็นหินทรายทางตะวันตกของรัฐไรน์ลันด์-พฟัลซ์ไม่ไกลจากพรมแดนที่ติดกับประเทศลักเซมเบิร์กและเป็นเมืองสำคัญในภูมิภาคที่มีชื่อในการทำไร่องุ่นที่ใช้ในการผลิตไวน์โมเซิล
เทรียร์เป็นที่ตั้งของมุขมณฑลที่เก่าแก่ที่สุดทางตอนเหนือของเทือกเขาแอลป์ ในยุคกลางอาร์ชบิชอปแห่งเทรียร์เป็นตำแหน่งเจ้าชายมุขนายกที่มีอำนาจปกครองดินแดนตั้งแต่พรมแดนประเทศฝรั่งเศสไปจนถึงแม่น้ำไรน์ นอกจากนั้นก็ยังเป็นหนึ่งในเจ็ดเจ้านครรัฐผู้คัดเลือกจักรพรรดิโรมันอันศักดิ์สิทธิ์
การที่มีประชากรประมาณ 100,000 ทำให้เทรียร์เป็นเมืองที่ใหญ่เป็นที่สี่เท่ากับไคเซอร์สเลาเทิร์น มาจนถึงปี ค.ศ. 2005 รองจากไมนซ์ ลุดวิกฮาเฟิน และโคเบลนซ์